Държавен вестник, бр. 41, 2016 г., стр. 29

БРОЙ  41	
Д Ъ Р Ж А В Е Н  В Е С Т Н И К 	
СТР.  29  
приложение към проектното предложение на 
български и на английски език, с изключение 
на случаите по чл. 41, ал. 4, които се пред-
ставят само на български език.
(5) Когато конкурсната процедура попада в 
приложното поле на член 107, параграф 1 на 
Договора за функциониране на Европейския 
съюз, но е съвместима с вътрешния пазар, 
в Насоките за кандидатстване се определят 
условията за допустимост и недопустимост 
на кандидатите съобразно изискванията на 
съответния режим за държавна помощ.
Чл. 45. (1) Членове на научни колективи 
могат да бъдат учени, притежаващи доказана 
научна компетентност, квалификация и опит, 
съответстващи на целите на проекта, както 
и млади учени, докторанти, постдокторанти 
и студенти.
(2) Членовете на научни колективи, прите-
жаващи образователната и научна степен „док-
тор“ или научната степен „доктор на науките“, 
трябва да бъдат включени в базата данни по 
чл. 6, ал. 1, т. 1 във връзка с чл. 7, ал. 1, т. 1.
(3) В научните колективи могат да участват 
и учени от установени в чужбина научни ор-
ганизации. Финансовите средства за тяхното 
участие включват само разходи за команди-
ровки до базовата или партньорските органи-
зации, свързани с изпълнението на проекта. 
Чл. 46. (1) Ръководител на научния ко-
лектив може да бъде учен, който притежава 
образователната и научна степен „доктор“ или 
научната степен „доктор на науките“, както и 
доказана научна компетентност, квалификация 
и опит, съответстващи на целите на проекта. 
За всеки конкурс изпълнителният съвет може 
да определи допълнителни изисквания към 
ръководителите на научни колективи.
(2) Ръководителят на научния колектив 
го представлява пред Фонда, пред базовата 
организация и пред партньорите.
(3) Един учен може да ръководи едновре-
менно не повече от два проекта, финансирани 
въз основа на конкурси по чл. 35.
(4) При определянето на броя проекти по 
ал. 3 се отчитат само проектите, за които не 
е предаден окончателен отчет към датата на 
подаване на проектното предложение.
(5) Обстоятелствата по ал. 3 се удосто-
веряват с декларация от ръководителя на 
научния колектив.
Чл. 47. (1) Проекти с продължителност до 
две години се изпълняват на един етап и се 
отчитат само с окончателен отчет.
(2) Проекти с продължителност от три или 
четири години се изпълняват на два равни по 
продължителност етапа, като продължаването 
на проекта за втория етап зависи от оценката 
на междинния отчет.
(3) Проекти с продължителност над четири 
години се изпълняват на три равни по про-
дължителност етапа, като продължаването 
на проекта за втория и третия етап зависи 
от оценката на междинните отчети.
Чл. 48. (1) Дейностите по проекта се 
групират на работни пакети. Работните па-
кети, които включват изпълнение на науч-
ноизследователски дейности, задължително 
предвиждат достигане до един или няколко 
научни резултата. 
(2) Очакваните резултати на проектите 
трябва да са ясни, измерими и проверими при 
тяхното междинно и крайно отчитане съгласно 
Правилника за наблюдение и оценка на науч-
ноизследователската дейност, осъществявана 
от висшите училища и научните организации, 
както и на дейността на Фонд „Научни из-
следвания“ (ДВ, бр. 72 от 2015 г.). Те трябва 
задължително да предвиждат за всеки етап от 
проекта приети или изпратени за печат научни 
публикации в списание с импакт фактор/ранг 
или заявка за патент или изградена апаратура 
с уникални характеристики, а за проекти в 
областта на обществените и хуманитарните 
науки – публикация в реферирано и индекси-
рано списание или рецензирана студия или 
част от монография.
(3) Когато към датата на подаване на 
проектното предложение членове на научния 
колектив участват или са участвали през 
предходните пет години в проекти, финан-
сирани от Фонда, в проектното предложение 
задължително се посочват номерата, темите 
и получените оценки за изпълнението на 
тези проекти.
(4) В проектното предложение ръководи-
телят на научния колектив може да посочи 
до двама учени от страната или чужбина, 
които да не бъдат включени като оценители 
на проекта. При определяне на независимите 
оценители съответната временна научно-екс-
пертна комисия се съобразява с искането на 
ръководителя на научния колектив.
Чл. 49. Проектните предложения се по-
дават от името на ръководителя на научния 
колектив:
1. в електронен формат;
2. на хартиен носител в деловодството на 
Фонда.
Чл. 50. (1) Кандидатите могат да поискат 
разяснения от Фонда по конкурсната докумен-
тация до 10 дни преди изтичането на срока за 
подаване на проектните предложения. 
(2) Постъпилите въпроси и отговорите 
се публикуват на интернет страницата на 
Фонда не по-късно от 5 дни от получаване 
на искането. В разясненията не се посочва 
информация за лицата, които са ги поискали.
Раздел IV
Допускане, оценяване и класиране на  
проектите
Чл. 51. (1) Съответната временна научно-
експертна комисия със съдействието на служи-